ddrg/super_eurlex huggingface dataset:
Kommissionens forordning (EF) nr. 2271/2002

af 19. december 2002

om indstilling af fiskeri efter makrel fra fartøjer, som fører dansk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og

ud fra følgende betragtninger:

(1) I Rådets forordning (EF) nr. 2555/2001 af 18. december 2001 om fastsættelse for 2002 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3), senest ændret ved forordning (EF) nr. 2256/2002(4), fastsættes kvoterne for makrel for 2002.

(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.

(3) Ifølge de oplysninger, der er meddelt Kommissionen, har fiskeriet efter makrel fra fartøjer, som fører dansk flag eller er registreret i Danmark, i ICES-område IIa (EF-farvande), Skagerrak og Kattegat, IIIbcd (EF-farvande) og Nordsøen nået den tildelte kvote for 2002. Danmark har forbudt fiskeri efter denne bestand fra den 23. november 2002. Denne dato bør derfor også fastsættes i denne forordning -

UDSTEDT FØLGENDE FORORDNING:

Artikel 1

Fiskeriet efter makrel fra fartøjer, der fører dansk flag eller er registreret i Danmark, i ICES-område IIa (EF-farvande), Skagerrak og Kattegat, IIIbcd (EF-farvande) og Nordsøen har medført, at Danmarks kvote af makrel for 2002 må anses for at være opbrugt.

Fiskeriet efter makrel i ICES-område IIa (EF-farvande), Skagerrak og Kattegat, IIIbcd (EF-farvande) og Nordsøen fra fartøjer, der fører dansk flag eller er registreret i Danmark, er forbudt ligesom opbevaring om bord, omladning og landing af den ovenfor nævnte bestand fanget af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 23. november 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 2002.

På Kommissionens vegne

Franz Fischler

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 347 af 31.12.2001, s. 1.

(4) EFT L 343 af 18.12.2002, s. 19.
Rådets forordning (EF) nr. 2288/2002

af 19. december 2002

om ændring af forordning (EF) nr. 1601/2001 om indførelse af en endelig antidumpingtold på importen af tovværk og kabler af jern og stål med oprindelse i Den Tjekkiske Republik, Rusland, Thailand og Tyrkiet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), særlig artikel 8,

under henvisning til forslag forelagt af Kommissionen efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) Den 5. maj 2000 indledte Kommissionen en antidumpingprocedure(2) vedrørende importen af tovværk og kabler af jern og stål ("den pågældende vare") med oprindelse i bl.a. Tyrkiet.

(2) Proceduren resulterede i, at der indførtes en antidumpingtold ved Rådets forordning (EF) nr. 1601/2001(3) i august 2001 med henblik på at fjerne de skadelige virkninger af dumpingen.

(3) Der indførtes midlertidige foranstaltninger ved Kommissionens forordning (EF) nr. 230/2001(4). Sideløbende hermed godtog Kommissionen bl.a. et tilsagn fra den tyrkiske eksporterende producent Celik Halat ve Tel Sanayii AS i artikel 2, stk. 1. Importen af varer fremstillet og eksporteret direkte af det pågældende selskab blev fritaget for antidumpingtolden i artikel 2, stk. 2.

B. FRIVILLIG TILBAGETRÆKNING AF TILSAGNET

(4) Celik Halat ve Tel Sanayii AS meddelte Kommissionen, at det ønskede at trække sit tilsagn tilbage. Selskabets navn er således ved Kommissionens forordning (EF) nr. 2303/2002(5) blevet slettet af listen over selskaber, fra hvilke der er godtaget tilsagn i artikel 2, stk. 1, i forordning (EF) nr. 230/2001.

C. ÆNDRING AF FORORDNING (EF) nr. 1601/2001

(5) På baggrund af ovenstående og i henhold til artikel 8, stk. 9, i forordning (EF) nr. 384/96 bør artikel 2, stk. 1, i forordning (EF) nr. 1601/2001 ændres i overensstemmelse dermed, og varer, der er fremstillet af Celik Halat ve Tel Sanayii AS, vil være underlagt antidumpingtoldsatsen for selskabet som anført i artikel 1, stk. 3, i forordning (EF) nr. 1601/2001 (31,0 %) -

UDSTEDT FØLGENDE FORORDNING:

Artikel 1

Skemaet i artikel 2, stk. 1, i forordning (EF) nr. 1601/2001 erstattes med følgende skema:

">TABELPOSITION>"

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 2002.

På Rådets vegne

L. Espersen

Formand

(1) EFT L 56 af 6.3.1996, s. 1. Forordning senest ændret ved forordning (EF) nr. 1972/2002 (EFT L 305 af 7.11.2002, s. 1).

(2) EFT C 127 af 5.5.2000, s. 12.

(3) EFT L 211 af 4.8.2001, s. 1.

(4) EFT L 34 af 3.2.2001, s. 4.

(5) Se side 80 i denne Tidende.
Kommissionens forordning (EF) nr. 2300/2002

af 19. december 2002

om ændring af forordning (EF) nr. 2603/97 om gennemførelsesbestemmelser for ordningen for import af ris med oprindelse i AVS-staterne samt i de oversøiske lande og territorier (OLT)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2286/2002 af 10. december 2002 om ordningen for landbrugsprodukter og varer fremstillet af landbrugsprodukter med oprindelse i AVS-staterne(1), særlig artikel 5, og

ud fra følgende betragtninger:

(1) Forordning (EF) nr. 2286/2002 ophæver og erstatter Rådets forordning (EF) nr. 1706/98 af 20. juli 1998 om ordningen for landbrugsprodukter og varer fremstillet af landbrugsprodukter med oprindelse i AVS-staterne og om ophævelse af forordning (EØF) nr. 715/90(2).

(2) Kommissionens forordning (EF) nr. 2603/97(3), senest ændret ved forordning (EF) nr. 174/2002(4), bør ændres for at erstatte henvisningerne til forordning (EF) nr. 1706/98 med henvisninger til de relevante bestemmelser i forordning (EF) nr. 2286/2002.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EF) nr. 2603/97 foretages følgende ændringer:

1) Artikel 2, stk. 1, affattes således:

"1. I forbindelse med den mængde på 125000 tons ris, udtrykt i afskallet ris, henhørende under KN-kode 1006 10 21 til 1006 10 98, 1006 20 og 1006 30, der er fastsat ved Rådets forordning (EF) nr. 2286/2002(5), udstedes importlicenserne med toldnedsættelse hvert år i overensstemmelse med følgende trancher:

>TABELPOSITION>"

2) Artikel 3, stk. 1, affattes således:

"1. I forbindelse med den mængde på 20000 tons brudris henhørende under KN-kode 1006 40 00, der er fastsat ved forordning (EF) nr. 2286/2002, udstedes importlicenserne med toldnedsættelse hvert år i overensstemmelse med følgende trancher:

>TABELPOSITION>"

3) Artikel 4 affattes således:

"Artikel 4

Ved anvendelse af bilag II til forordning (EF) nr. 2286/2002 fastsætter Kommissionen toldbeløbene efter fremgangsmåden i artikel 4 i Kommissionens forordning (EF) nr. 1503/96(6)."

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 2002.

På Kommissionens vegne

Franz Fischler

Medlem af Kommissionen

(1) Se side 5 i denne Tidende.

(2) EFT L 215 af 1.8.1998, s. 12.

(3) EFT L 351 af 23.12.1997, s. 22.

(4) EFT L 30 af 31.1.2002, s. 33.

(5) EFT L 348 af 21.12.2002, s. 5.

(6) EFT L 189 af 30.7.1996, s. 71.
Kommissionens forordning (EF) nr. 2272/2002

af 19. december 2002

om indstilling af fiskeri efter makrel fra fartøjer, som fører dansk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og

ud fra følgende betragtninger:

(1) I Rådets forordning (EF) nr. 2555/2001 af 18. december 2001 om fastsættelse for 2002 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3), senest ændret ved forordning (EF) nr. 2256/2002(4), fastsættes kvoterne for makrel for 2002.

(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.

(3) Ifølge de oplysninger, der er meddelt Kommissionen, har fiskeriet efter makrel fra fartøjer, som fører dansk flag eller er registreret i Danmark, i ICES-område II a (norske farvande) nået den tildelte kvote for 2002. Danmark har forbudt fiskeri efter denne bestand fra den 23. november 2002. Denne dato bør derfor også fastsættes i denne forordning -

UDSTEDT FØLGENDE FORORDNING:

Artikel 1

Fiskeriet efter makrel fra fartøjer, der fører dansk flag eller er registreret i Danmark, i ICES-område IIa (norske farvande) har medført, at Danmarks kvote af makrel for 2002 må anses for at være opbrugt.

Fiskeriet efter makrel i ICES-område IIa (norske farvande) fra fartøjer, der fører dansk flag eller er registreret i Danmark, er forbudt ligesom opbevaring om bord, omladning og landing af den ovenfor nævnte bestand fanget af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 23. november 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 2002.

På Kommissionens vegne

Franz Fischler

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 347 af 31.12.2001, s. 1.

(4) EFT L 343 af 18.12.2002, s. 19.
Kommissionens forordning (EF) nr. 2314/2002

af 20. december 2002

om fastsættelse af verdensmarkedsprisen for ikke-egreneret bomuld

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til protokol 4 om bomuld knyttet til akten vedrørende Grækenlands tiltrædelse, senest ændret ved Rådets forordning (EF) nr. 1050/2001(1),

under henvisning til Rådets forordning (EF) nr. 1051/2001 af 22. maj 2001 om støtte til bomuldsproduktioner(2), særlig artikel 4, og

ud fra følgende betragtninger:

(1) Ifølge artikel 4 i forordning (EF) nr. 1051/2001 fastsættes der regelmæssigt en verdensmarkedspris for ikke-egreneret bomuld på grundlag af den konstaterede verdensmarkedspris for egreneret bomuld under hensyntagen til det historiske forhold mellem den fastlagte verdensmarkedspris for egreneret bomuld og den beregnede pris for ikke-egreneret bomuld. Dette historiske forhold er fastlagt i artikel 2, stk. 2, i Kommissionens forordning (EF) nr. 1591/2001 af 2. august 2001(3), ændret ved forordning (EF) nr. 1486/2002(4) om gennemførelsesbestemmelser for støtteordningen for bomuld. Hvis verdensmarkedsprisen ikke kan fastsættes således, beregnes den på grundlag af den seneste fastsatte pris.

(2) I henhold til artikel 5 i forordning (EF) nr. 1051/2001 fastsættes verdensmarkedsprisen for ikke-egreneret bomuld for et produkt med visse egenskaber under hensyntagen til de højeste af de udbud og noteringer på verdensmarkedet, der anses for at være repræsentative for markedets faktiske tendens. Ved denne fastsættelse tages der hensyn til et gennemsnit af udbuddene og noteringerne konstateret på en eller flere repræsentative europæiske børser for et produkt leveret cif en havn i Fællesskabet fra de forskellige leverandørlande, der anses for at være mest repræsentative for den internationale handel. Der er dog fastsat justeringer af disse kriterier ved fastsættelsen af verdensmarkedsprisen for egreneret bomuld af hensyn til forskelle, der er begrundet i det leverede produkts kvalitet eller udbuddenes og noteringernes art. Disse justeringer er fastsat i artikel 3, stk. 2, i forordning (EF) nr. 1591/2001.

(3) Anvendelsen af ovennævnte kriterier fører til fastsættelsen af verdensmarkedsprisen for ikke-egreneret bomuld på nedennævnte niveau -

UDSTEDT FØLGENDE FORORDNING:

Artikel 1

Verdensmarkedsprisen for ikke-egreneret bomuld som omhandlet i artikel 4 i forordning (EF) nr. 1051/2001 fastsættes til 27,641 EUR/100 kg.

Artikel 2

Denne forordning træder i kraft den 21. december 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 148 af 1.6.2001, s. 1.

(2) EFT L 148 af 1.6.2001, s. 3.

(3) EFT L 210 af 3.8.2001, s. 10.

(4) EFT L 223 af 20.8.2002, s. 3.
Kommissionens forordning (EF) nr. 2275/2002

af 19. december 2002

om fastsættelse af maksimumsrestitutionen ved udførsel af blød hvede inden for rammerne af den i forordning (EF) nr. 899/2002 omhandlede licitation

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2),

under henvisning til Kommissionens forordning (EF) nr. 1501/95 af 29. juni 1995 om visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt de foranstaltninger, der skal træffes inden for kornsektoren i tilfælde af markedsforstyrrelser(3), senest ændret ved forordning (EF) nr. 1163/2002(4), ændret ved forordning (EF) nr. 1324/2002(5), særlig artikel 4, og

ud fra følgende betragtninger:

(1) En licitation over restitutionen ved udførsel af blød hvede til alle tredjelande, med undtagelse af Polen, Estland, Litauen og Letland, blev åbnet ved Kommissionens forordning (EF) nr. 899/2002(6), ændret ved forordning (EF) nr. 1520/2002(7).

(2) I artikel 7 i forordning (EF) nr. 1501/95 er det fastsat, at Kommissionen på grundlag af de meddelte bud efter proceduren i artikel 23 i forordning (EØF) nr. 1766/92 kan beslutte at fastsætte en maksimumseksportrestitution under hensyntagen til kriterierne i artikel 1 i forordning (EF) nr. 1501/95. I dette tilfælde gives der tilslag til den eller de bydende, hvis bud er lig med eller lavere end maksimumsrestitutionen.

(3) Anvendelse af ovennævnte kriterier på den nuværende markedssituation for den pågældende kornart medfører, at maksimumsrestitutionen fastsættes til det i artikel 1 nævnte beløb.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For bud, der meddeles fra den 13. indtil den 19. december 2002 inden for rammerne af den i forordning (EF) nr. 899/2002 omhandlede licitation, fastsættes maksimumsrestitutionen for blød hvede til 4,00 EUR/t.

Artikel 2

Denne forordning træder i kraft den 20. december 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 2002.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EFT L 193 af 29.7.2000, s. 1.

(3) EFT L 147 af 30.6.1995, s. 7.

(4) EFT L 170 af 29.6.2002, s. 46.

(5) EFT L 194 af 23.7.2002, s. 26.

(6) EFT L 142 af 31.5.2002, s. 11.

(7) EFT L 228 af 24.8.2002, s. 18.
Kommissionens forordning (EF) nr. 2361/2002

af 27. december 2002

om åbning for 2003 af et toldkontingent ved indførsel til Det Europæiske Fællesskab af visse varer med oprindelse i Norge og fremstillet af landbrugsprodukter som omhandlet i Rådets forordning (EF) nr. 3448/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 7, stk. 2,

under henvisning til Rådets afgørelse 96/753/EF af 6. december 1996 om indgåelse af en aftale i form af brevveksling mellem Det Europæiske Fællesskab på den ene side og Kongeriget Norge på den anden side om protokol nr. 2 til overenskomsten mellem Det Europæiske Økonomiske Fællesskab og Kongeriget Norge(3), særlig artikel 2, og

ud fra følgende betragtninger:

(1) Aftalen i form af brevveksling mellem Det Europæiske Fællesskab på den ene side og Kongeriget Norge på den anden side om protokol nr. 2 til overenskomsten mellem Det Europæiske Økonomiske Fællesskab og Kongeriget Norge, godkendt ved afgørelse 96/753/EF, indeholder bestemmelser om et årligt toldkontingent ved indførsel fra Norge af chokolade og andre tilberedte næringsmidler med indhold af kakao. Det er nødvendigt at åbne dette kontingent for 2003.

(2) Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(4), senest ændret ved forordning (EF) nr. 444/2002(5), indeholder bestemmelser om forvaltning af toldkontingenter. Det bør bestemmes, at det toldkontingent, der åbnes ved nærværende forordning, forvaltes i overensstemmelse med disse bestemmelser.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I -

UDSTEDT FØLGENDE FORORDNING:

Artikel 1

Fra den 1. januar til den 31. december 2003 gælder de i bilaget anførte toldsatser for de i samme bilag omhandlede varer med oprindelse i Norge, indtil det i bilaget nævnte årlige kontingent er opbrugt.

Artikel 2

Det i artikel 1 nævnte toldkontingent forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. december 2002.

På Kommissionens vegne

Erkki Liikanen

Medlem af Kommissionen

(1) EFT L 318 af 20.12.1993, s. 18.

(2) EFT L 298 af 25.11.2000, s. 5.

(3) EFT L 345 af 31.12.1996, s. 78.

(4) EFT L 253 af 11.10.1993, s. 1.

(5) EFT L 68 af 12.3.2002, s. 11.

BILAG

>TABELPOSITION>
Kommissionens forordning (EF) nr. 2336/2002

af 23. december 2002

om ændring af forordning (EF) nr. 1367/2002 om anvendelse af den i artikel 30 i Rådets forordning (EF) nr. 1493/1999 omhandlede krisedestillation i Portugal

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2585/2001(2), særlig artikel 33, og

ud fra følgende betragtninger:

(1) Inden for rammerne af den i Portugal anvendte krisedestillation har producenterne pligt til at levere deres vin til destillation, og destillationsvirksomhederne har pligt til at levere den således fremstillede alkohol til interventionsorganet inden en bestemt dato.

(2) Imidlertid er de offentlige lagerkapaciteter i Portugal opbrugt, og de offentlige institutioner har ikke kunnet modtage alkoholleveringer fra destillationsvirksomhederne, hvilket har bevirket, at visse destillationsvirksomheders lagre i mellemtiden også er blevet fulde. Dette hindrer, at der kan indlagres ny vin til destillation inden for den lovbestemte frist.

(3) For at råde bod på denne situation bør datoen for vinens levering til destillation samt datoen for alkoholens levering til offentlig oplagring derfor udskydes en måned.

(4) Fristen for levering til destillation udløb den 30. november 2002, og det bør derfor præciseres, at denne forordning anvendes fra den 1. december 2002.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Artikel 4, stk. 3, i forordning (EF) nr. 1367/2002(3) affattes således:

"3. Vinen skal leveres til destillerierne senest den 31. december 2002. Den fremstillede alkohol skal leveres til interventionsorganet senest den 28. februar 2003."

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. december 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. december 2002.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 345 af 29.12.2001, s. 10.

(3) EFT L 198 af 27.7.2002, s. 30.